b'\n_START_ARTICLE_\nHi\xc5\xa1a na koncu ulice\n_START_SECTION_\nVsebina\n_START_PARAGRAPH_\nSve\xc5\xbee lo\xc4\x8dena zdravnica Sarah Cassidy (Elisabeth Shue) in njena 17 letna h\xc4\x8di Elissa (Jennifer Lawrence), se preselita v majhno mestece. Postaneta zgro\xc5\xbeeni, ko ugotovita da je njuna hi\xc5\xa1a v isti ulici, kot hi\xc5\xa1a v kateri je bila ubita cela dru\xc5\xbeina. Zgodbo o pokolu jima povedo sosedi. Pred \xc5\xa1tirimi leti je dekle Carrie-Ann Jacobson ubila svoje star\xc5\xa1e in zbe\xc5\xbeala v gozd, kjer je niso nikoli ve\xc4\x8d videli. \xc5\xbdiv je ostal le njen brat Ryan (Max Thieriot). Ryan zdaj \xc5\xbeivi sam in sosedi ga sovra\xc5\xbeijo. Edino podporo mu izkazuje policist Bill Weaver (Gil Bellows)._NEWLINE_Odnos med mamo in h\xc4\x8derko postaja slab\xc5\xa1i, potem ko se za\xc4\x8dne Ellisa sre\xc4\x8devati z Ryanom, ki je osamljen, vendar zelo dober fant. Ryan ji prizna, da je v otro\xc5\xa1tvu ponesre\xc4\x8di po\xc5\xa1kodoval Carrie-Ann, ko je padla iz gugalnice; saj je moral paziti na njo, medtem ko so se njuni star\xc5\xa1i drogirali. Zaradi padca je pri\xc5\xa1lo do po\xc5\xa1kodbe mo\xc5\xbeganov, zaradi \xc4\x8desar je Carrie-Ann postala izjemno agresivna, kar je tudi vodilo do umora njunih star\xc5\xa1ev. Izka\xc5\xbee se, da Ryan skrbi za zdaj odraslo Carrie-Ann (Eva Link), ki prebiva v skriti sobi. Carrie-Ann pobegne, vendar jo Ryan ulovi in ponesre\xc4\x8di ubije. Nato odide v okrep\xc4\x8devalnico, kjer spozna prijazno natakarico Peggy (Jordan Hayes)._NEWLINE_Kasneje Ryana napadejo srednje\xc5\xa1olci, vendar jim on pobegne. Ellisa tako odide k Ryanu, kjer jo napade Carrie-Ann, za katero se izka\xc5\xbee, da je v bistvu Peggy. Ellisa najde Peggyino denarnico in sku\xc5\xa1a oditi domov, vendar jo Ryan udari in spravi v nezavest._NEWLINE_Elissa se zbudi privezana na stol. Ryan takrat pove, da je Carrie-Ann pravzaprav umrla pri padcu iz gugalnice. Star\xc5\xa1i so ga vedno obto\xc5\xbeevali za njeno smrt, zato jih je tudi ubil. Prizna ji, da bi rad imel Elisso, vendar da potrebuje tudi Carrie-Ann, obeh pa ne more imeti. Policist Weaver i\xc5\xa1\xc4\x8de Elisso, vendar ga Ryan zabode do smrti. Elissa sku\xc5\xa1a pobegniti, vendar jo Ryan omami s kloroformom in zapre v prtlja\xc5\xbenik skupaj s Peggyinim truplom. Nato pride \xc5\xa1e Sarah in tudi njo Ryan zabode. Elissa se izmuzne iz avtomobila in ustreli Ryana z Weaverjevo pi\xc5\xa1tolo. Ko pride do njega, se on prebudi in jo zagrabi za zapestje. Ryan jo sku\xc5\xa1a zabosti, vendar ga Sarah udari s kladivom po glavi._NEWLINE_Elissa in Sarah se preselita, Ryana pa zaprejo v psihiatri\xc4\x8dno bolni\xc5\xa1nico. Ryan se za\xc4\x8dne spominjati, kako so ga star\xc5\xa1i obla\xc4\x8dili v dekli\xc5\xa1ka obla\xc4\x8dila in ga klicali Carrie-Ann, medtem ko je on vedno vztrajal pri svojem imenu. Izka\xc5\xbee se, da je Ryan bil edinec in da je umoril svoje star\xc5\xa1e.'